18.

OPFORDRER KOMMISSIONEN TIL: — at samarbejde med medlemsstaterne om gennemførelsen af denne arbejdsplan, navnlig med hensyn til de output, som er beskrevet i bilag I — at informere medlemsstaterne om igangværende eller planlagte initiativer på andre EU-politikområder, som har indvirkning på sport, og om udviklingen med hensyn hertil i Kommissionen — at underrette Sportsgruppen om ekspertgruppernes mandater — at støtte medlemsstaterne og andre relevante aktører i forbindelse med deres aktiviteter inden for de emner og centrale spørgsmål, der er fastlagt i denne resolution, navnlig ved — at undersøge metoder til at fremme deltagelsen af medlemsstaterne og eksperter og invitere repræsentanter fra sportsbevægelsen og, hvor det er relevant, andre interessenter til at deltage i de i bilag I anførte ekspertgrupper, idet der sikres et stærkt og sammenhængende niveau af repræsentativitet og ekspertise — at nedsætte ekspertgrupper på følgende områder: — integritet — udvikling af færdigheder og menneskelige ressourcer i forbindelse med sport — at etablere andre former for støtte til fremme af udveksling af god praksis og peerlæring samt opbygning af viden (f.eks. undersøgelser) — at yde den nødvendige ekspertviden om dopingbekæmpelse, navnlig med hensyn til EU-rettens forenelighed med en eventuel foreståede revision af WADA's antidopingkodeks; — at yde logistisk og teknisk støtte til indsamling og formidling af relevante dokumenter og oplysninger om EU's sportspolitik; — at afholde særlige klyngemøder på de politikområder, der blev behandlet indgående i den tidligere og den nuværende arbejdsplan for sport. Formålet med disse møder er at drøfte politisk relevante resultater af EU-finansierede projekter, som gavner sport, samt fremme udveksling af god praksis og viden om specifikke emner med det formål at gøre status over de hidtidige fremskridt og finde ud af, hvor der er behov for en yderligere indsats, navnlig på de områder, der er anført i bilag I. Denne type møder afholdes mindst en gang om året. — at sikre en opfølgning af det arbejde, der er udført af tidligere grupper på højt plan, der er oprettet af Kommissionen, om »breddeidræt« og »sport og diplomati«; — at sikre en opfølgning af henstillingerne fra den foregående ekspertgruppe om god forvaltningspraksis og sikre kontinuitet om aktuelle emner vedrørende bekæmpelse af aftalt spil; — at fremme anerkendelse af færdigheder og kompetencer inden for sport; — at fremme den strukturerede dialog om sport, herunder årlig afholdelse af et EU-sportsforum, der samler alle de vigtigste interessenter på sportens forskellige niveauer — at udvikle den årlige europæiske idrætsuge og fremme denne uge året rundt som et værktøj til at fremme deltagelsen i sport og fysisk aktivitet i tråd med prioriteringerne i denne arbejdsplan — at støtte de prioriterede emner og tilsvarende centrale spørgsmål, der er fastsat i denne arbejdsplan, idet der drages fordel af programmet Erasmus+ og andre relevante EU-programmer samt europæiske struktur- og investeringsfonde — i første halvdel af 2020 at vedtage en rapport om arbejdsplanens gennemførelse og relevans på grundlag af frivillige bidrag fra medlemsstaterne. Denne rapport skal danne grundlag for udarbejdelsen af en eventuel ny EU-arbejdsplan i andet halvår af 2020 — at offentliggøre de output, der er opnået i arbejdsstrukturerne i denne og tidligere EU-arbejdsplaner for sport, hvis det er relevant;